حتى في اداب العربية في اداب العربية ولادنا النهاردة لو انت طلبت من اي ولد او بنت يكتب موضوع انش في اي آآ موضوع من الموضوعات يعجز عن الكتاب  ممكن يشاهد على
شاشات تليفزيون ما يحدث مثلا لاخواننا في غزة او في اي بلد من بلاد الاسلام في العراق او في افغانستان او في اي بلد من المناطق الملتهبة اللي هي كلها ديار المسلمين
يبقى شايف البنت اللي سنها سنتين وتوجه لها رصاصة ودماغها ينفجر ممكن الولد يقعد يعيط للصبح. والبنت تعيط للصبح. طب انا عايزك تعبري بقى وعايزك تعبر عن اللي انت شفته ده بقلم
اكتب لي بقى مشاعرك على الورق. لا يستطيع ان يكتب طب ما ده ايه سببه؟ سببه انهم لم يتعلموا علوم العربية لم يقرأوا اداب العرب والعرب امة لا نظير لها
اشرف جنس على وجه الارض الجنس العربي. انا لا اتكلم عن افراد العرب لا في ناس في افراد العرب لو ماتوا على ما هم عليه لا يستحقون الا النار انا لا اتكلم عن افراد
اتكلم عن الجنس العربي. هذا اشرف جنس على وجه الارض لغتهم اوسع اللغات واشرفها ايضا خدموا اللغة لغتهم بما لا يتصور عشر معشاره في اي امة اخرى اقرأ اشعار العرب
العرب امة كما قلت لا نظير لها لكنها غبنت بابنائها تلاقي الواد مش عارف يعبر ولا البنت عارفة تعبر يعني مثلا انا اذكر الان مشكلة انا عاصرتها  واحد ومراته جو لي
عايز يطلق طب انت عايز تطلق ليه؟ المرأة عمالة تبكي وهي بتقول ما اقصدش وانا ما اعرفش ما تقصدش ايه والراجل يطلق. طب يا ابني عايز تطلق ليه قال لي يرضيك يا عم الشيخ تقول لي يا حيوان
انت ازاي يا بنتي؟ ازاي تقول لجوزك يا حيوان؟ فيه حد يقول الكلام ده ؟ قالت انا ما قصدتش اشتمه انما قصدت اقول له انت مش حاسس بي. الله! هي متصورة ان الحيوان ما بيحسش
فعايزة تقول له انت مش حاسس بي فقالت له يا حيوان طب النهاردة لما ينقلب عليها مثل هذا هو ده جه منين ده تقول له يا حيوان ازاي كيف انقلب عليها
المفترض ان الاب والام يعلموا الاولاد حسن الكلام زي ما بيقولوا مدرس جغرافيا وتاريخه انجليزي والكلام ده يجي له مدرس يعلمه يتكلم مدرس يعلمه يتكلم يعلمه كيف يكتب اسلافنا كانوا كذلك
كانوا يبحثون عن اطايب الكلام وكانوا يعلمون الاولاد الامثال العربية بدل ما يتكلم كتير يقول مثل مثل والامثال ممتعة يعني مثلا لما انا اروح مشوار وما اجبش السمرة بتاعته واحد يقول لي عملت ايه
اقول له رجعت بخفي حنين رجعت بخفي حنين تلات كلمات تلات كلمات لكن ده مثل مشهور عند العرب عبرت به وانتهيت طبعا ده له قصة خوف خوف خوف حنين دي قصة جميلة ولطيفة
بتذكر مثل في هذا البرنامج رجل آآ اسمه حنين كانت له ناقة جيدة لكنه كان خفيف العقل في واحد لص عايز يسرق الايه يسرق النقب ياخد الناقة بتاعته دي بس هياخدها منه ازاي
فعارف ان هو قليل العقل على شجرة وعلق له ايه؟ فردة حجازي  وبعد مسافة كده قيمة نص كيلو كده قام معلق له الفردة التانية حنين بقى مروح راكب الناقة فلقى ايه
فردة الخف دي جميلة وجيدة وجديدة قال يا سلام دي لو لها اخت كانت تبقى عظمة واللي ما لهاش اخت فمشي فبعد ما مشي نص كيلو فلقى ايه الفردة التانية
البس ارجع بقى ايه اجيب الايه الفردة الاولانية. فاناخ الناقة وراجع علشان يجيب الخوف الحرامي كان مستني بقى عند الخوف التاني ده الفردة التانية دي فقام واخد الناقة وايه وفر بها
حنين بقى خد الفردة دي وراح يجيب الفردة التانية ورجع للناقة ما لقاش الناقة يبقى ده خف حنين يبقى رجل خسر الناقة في مقابل الخوف فده مثل يضرب لكل من
رام شيئا فرجع خاسرا النهاردة انا لو انا لو دارس امثال وعارف والكلام ده وما ده يعينني على على حسن التعبير قلت كان العرب قديما لا سيما من يتولى منصبا عاما
يتولى منصب عام لابد ان يكون جيد العبارة بيعرف يتكلم بيعرف يتفاهم مؤدب يختار الالفاظ المناسبة. ليه؟ لانه رجل عامة. حتى لا يستفز الناس ويستفز الجماهير كان زمان الرشيد مثلا
هارون الرشيد كان يجيب العلماء عشان يؤدبوا الاولاد فمثل الاصمعي كان احد الذين يؤدبون اولاد هارون الرشيد حتى ذكروا في الكتب ان الرشيد كان يجعل عينا على الاصمعي ما هو برضو يعني العالم
ممكن يتصور ان هو يعني بيعلم ولي العهد او النائب او اللي هيبقى خليفة فيما بعد فممكن نتخذ عنده جميلا وبتاع ويتبسط معه والكلام ده ويخالف سبيل الادب. ممكن يعني عادي جدا يكون بيعلم اتنين ولا حاجة يقلعوا العمة ويشقطوها لبعض ومش عارف ايه يا زلمة ايه الزرف ده والله ده انت عاوز زراف خالص وبتاع والكلام ده لأ الرشيد
كان عامل بقى جاسوس عشان ينقل الاصمعي بيقول لهم ايه والكلام ده ففي يوم من الايام آآ ابن الرشيد اختصم من الذي يلبس الاصمعي نعله قام واحد عشان ياخد الحزاء بتاع الاصمعي يلبسه له. اخوه التاني قال له لأ
انا اللي البسه له لأ انا اللي البسه له اصطلحه كل واحد يلبسه فرد الجاسوس طبعا ايه خد الموقف ده وقام راميه لمين رشيد فالرشيد جالس مع الاصمعي في يوم
فبقول له يا اصمعي من اعز الناس فقال اعز الناس امير المؤمنين قال لا بل اعز الناس من اختصم ولي العهد ان يلبساه النعل واحد من هؤلاء المأمون الذي صار امير المؤمنين بعد ذلك
آآ دخل عليه رجل والد ومعه ابنه سنه تسع سنوات فالمأمون بيداعب الولد. وكان المأمون يلبس خاتما فقال المأمون لهذا الغلام ابن تسع سنوات هل رأيت اجمل من هذا الخاتم
قال نعم والمأمون كان متكئا فجلس قال اين ما هو يا غلام؟ قال الاصبع الذي فيه طب الواد ابن تسع سنين ده ازاي جابها يعني؟ ابوه علمه ابوه علمه وعمر ابن عبد العزيز ذكره في ترجمته
رحمه الله ان في جماعة وفد كان قادما على عمر ابن عبدالعزيز فقدموا شابا بالرغم ان كان فيه كهول وكان فيه آآ ناس آآ شيوخ. لكنهم قدموا شابا فكأن عمر استنكر عليهم ان يقدموا شابا مع وجود الكهول والشيوخ
فالشاب ده لما قال له عمر يا بني اما وجدوا اكبر منك فقال يا امير المؤمنين تعلم فليس المرء يولد عالما وليس اخو علم كمن هو جاهل وان كبير القوم لا علم عنده صغير اذا التفت عليه المحافل
وقال افلح قوم ولوك امرهم يا غلام يبقى ناس متربيين على اطيب الكلام ودي طبعا آآ لا يتأتى الا اذا انغمس المرء في علوم العربية وفي اداب العرب وهي امة فيما يتعلق بالاداب حازت قصب السبق
لا نظير لها في ذلك
